408 LESTOIRE DE MERLIN

Moult fist li rois artus grant feste la ueille de la mi aoust de la riche baronie (5x3)
qui a lui estoit uenue . Quant li rois & li baron orent oi uespres en la
maistre eglize saint esteuene si fist on metre la table partout en tres & en
pauillons de sor lerbe qui estoit uert ' . Car li rois & tout li baron mangoient
tout es pres por ce quil ne porent mie tout en la uille . De lautre part fu la s
roine genieure & les dames & les damoiseles & les serors le roy artu la feme
au roy loth dorcanie & la feme al roy vrien & la roine de garlot & la roine
de benoic & cele de gaunes & les autres contesses & roines & dames &
damoiseles . si i ot tant de deduit & de ioie que ce fu merueilles a ueoir . Car
en toute la terre au roy de bertaigne ne en tot le pooir le roy artu ne remest 10
iougleor ne menestrel qui a cele feste ne fust uenus . si furent serui a celi
souper tout ausi comme on deuoit seruir a court de si poisant homme comme
li rois artus estoit . si se deduistrent cele uespree tant quil fu tans daler
colcier . si se reposerent cil qui mestier en orent iusqual endemain . Al
endemain se leua li rois & li riche baron & les roines & sen alerent oir is
la messe a saint esteuene la maistre eglise de camaalot . si fu li seruices
hautement selebres en loneur de la douce dame de paradis qui feste il estoit.
